open-index/open-wikipedia-markdown huggingface dataset:
Անրի Ֆանտեն Լատուր

**Անրի Ֆանտեն Լատուր** ( ), ֆրանսիացի նկարիչ, վիմագրող։

### Կենսագրություն
Անրիի մայրը՝ Ելենա Նայդենովան (1814 Օրյոլ - 1867 Փարիզ) եղել է գծանկարիչ Ելենա Ալեքսեևնայի (1787-1869) որդեգրած դուստրը։ Անրին ուներ երկու քույր՝ Նատալին (1838-1903) և Մարի-Լուիզ-Էլենը (1837-1901)՝ Վասիլի Իվանովիչ Յանովսկու կինը։
Նկարչության առաջին ուսուցիչը եղել է հայրը՝ Թեոդոր Ֆանտեն-Լատուրը, այնուհետև Օրաս Լեկոկ դե Բուաբոդրանը։ 1854 թվականից Ֆանտեն-Լատուրը սովորել է Փարիզի Գեղեցիկ արվեստների ազգային բարձրագույն դպրոցում։ 1859 թվականին նա ծանոթացել է Գյուստավ Կուրբեի հետ, որի արվեստանոցում նա աշխատել է երկու տարի։ 1863 թվականից նա արդեն դասվում  էր այն նկարիչների շարքին, որոնց աշխատանքները ցուցադրվում էին Մերժվածների սալոնում և Փարիզյան սալոնում։

Չնայած նրա ժամանակակիցները իմպրեսիոնիստներ էին, սակայն նա  հավատարիմ մնաց ռեալիզմի գաղափարներին։ 
Ֆանտեն-Լատուրը հայտնի է իր գունեղ նատյուրմորտներով և խմբակային դիմանկարներով, որտեղ պատկերում էր այդ տարիներին հայտնի ֆրանսիացի գրողներին, նկարիչներին և իր ընկերներին։ Նրան են պատկանում «Դելակրուայի հիշատակին», «Բատինյոլեի արվեստանոցում», «Սեղանի անկյունը» ստեղծագործությունները։

Իր դերն է  ունեցել  սիմվոլիզմի զարգացման մեջ։ Միաժամանակ նա հայտնի է նաև որպես վիմագրող։

1876 թվականին ամուսնացել է նկարիչ Վիկտորիա Դյուբուրժի հետ։ Դրանից հետո նա ամառները անց է կացրել կնոջ հետ Նորմանդիայում, որտեղ էլ մահացել է 1904 թվականին։ Ֆանտեն-Լատուրի աճյունը ամփոփված է Մոնպարնասի գերեզմանատանը։

### Պատկերասրահ

Image:Henri Fantin-Latour 003.jpg|«Նատյուրմորտ ծաղիկներով և մրգերով», 1865, Օրսե թանգարան, Փարիզ
Image:Fantin-Latour Homage to Delacroix.jpg|«Դելակրուայի հիշատակին», 1864, Օրսե թանգարան, Փարիզ
Image:Henri Fantin-Latour 006.jpg|«Բատինյոլեի արվեստանոցում», 1870, Օրսե թանգարան, Փարիզ
Image:Charlotte Dubourg by Henri Fantin-Latour.jpg|«Շառլոտա Դյուբուրժ», 1882, Օրսե թանգարան, Փարիզ


## Ծանոթագրություններ

## Արտաքին հղումներ
*Анри Фантен-Лату

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Սիմվոլիստ նկարիչներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի նկարիչներ
Կատեգորիա:Ֆրանսիացի փորագրիչներ
Թադեոս Թոխաթցի

**Թադեոս (Թաթոս) Թոխաթցի (Կողոնիացի)**, 16-րդ դարի հայ մեծ բանաստեղծ։

Ծնունդով Թոխաթից էր, ուներ վարդապետի տիտղոս։ Պահպանվել են շուրջ երեսուն նրա բանաստեղծություններից, կրոնական և բարոյախրատական բովանդակությամբ։ Որոշ բանաստեղծություններ գրված են ակրոստիքոսով, ոտանավորների առաջին տառերը կազմում են բառակապակցություններ «Ասված Թադեոսի կողմից», «Թադեոսից», «Թադեոսի ողբը», «Թադեոսի բանաստեղծությունը» և այլն։ Գրել է հասարակ լեզվով, եղել է առաջին հայ գրողներից, որոնք կրոնական գրականության մեջ օգտագործել են խոսակցական լեզուն, գրեթե առանց գրաբարյան տարրերի օգտագործման։ Գրել է նաև թուրքերեն լեզվով, հայկական գրով։

Զգացվում է Գրիգոր Նարեկացու և Ներսես Շնորհալու ստեղծագործությունների ազդեցությունը։ Թադեոսի ստեղծագործություններից առանձնանում են մի բանաստեղծական պատմություն սկսած աշխարհի արարումից մինչև Քրիստոսի հարությունը («Հազար կենդանակերպ Աստուած ստեղծել է»), երկխոսություն նրա հոգու և մարմնի միջև («Հոգին մարմնոյն ասաց»), պոեմ Դատաստանի օրվա մասին («Յորժամ յարեւելից ի դատաստան գաս») և մեկ Սուրբ ծննդյան հիմն («Երուսաղէմ քաղաք մի կայ»)։ Վերջինում, սակայն աստվածաշնչյան պատմությունների փոխարեն, հեղինակը պատմում է հիմնականում Հայ եկեղեցու պատմության, գովերգում է նրա առաքելական սկիզբը և ուղղափառ հավատքը, փառաբանում Տրդատ Մեծին և Գրիգոր Լուսավորչին։

; Ստեղծագործությունների և կենսագրական ակնարկների հրատարակություններ
* 
* 
* 

## Ծանոթագրություններ

## Արտաքին հղումներ
* Տաղեր

Կատեգորիա:Հայ բանաստեղծներ
Ռեյները Կաստամերայից (երգ)

**«Ռեյները Կաստամերայից»**, երգ «Սառույցի և կրակի երգ» գրքից և «Գահերի խաղ» հեռուստասերիալից։ Երգի բառերը գրել է Ջորջ Ռեյմոնդ Ռիչարդ Մարտինը վեպի բնագրում, իսկ գործիքավորումը կատարել է Ռամին Ջավադին 2011 թվականին՝ սերիալի ստեղծողներ Դևիդ Բենիոֆի և Դենիել Բրետ Ուայսի պատվերով։ Երգը բազում անգամներ հայտնվում է գրքերում և սերիաներում։

## Կատարումներ
Երգի բառերը հայտնվել են «Թրերի մրրիկ» գրքում, որում «Ռեյները Կաստամերայիցը» երգվում կամ նշվում է մի քանի անգամ։ Այն հիշեցնում է Տայվին Լանիսթերի հաղթանակը Լանիսթերների տան ապստամբ վասալներ Ռեյն («Ռեյները Կաստամերայից»)  և Տարբեկ տների նկատմամբ, որը տեղի է ունեցել վեպի իրադարձություններից 40 տարի առաջ։

Երգի առաջին տունը, որը վերարտադրվել է գրքում և հարմարեցվել հեռուստասերիալին, պատմում է վասալների դավադրության մասին։

Հեռուստասերիալում երգն առաջին անգամ հնչել է, երբ Թիրիոն Լանիսթերը երկրորդ եթերաշրջանի առաջին սերիայի մի փոքր դրվագում սուլում է։ Գործիքավորված տարբերակը լսվում է նույն սերիայում Թիրիոնի ելույթի ժամանակ, երբ Ջոֆրի թագավորը լքում է մարտի դաշտը։ Երկրորդ եթերաշրջանի 9-րդ սերիայում Բրոնը «Ռեյները Կաստամերայիցը» երգում է Լանիսթերների զինվորների համար։ Երբ զինվորներից մեկը հարցնում է նրան՝ «Որտե՞ղ եք Դուք սովորել այս երգը», Բրոնը պատասխանում է՝ «Հարբած Լանիսթերներ»։ «Գահերի խաղի» 2-րդ եթերաշրջանի սաունդթրեյքում այն կատարել է «The National» ռոք խումբը։

## Երգի բառեր

## Հեղինակներ և անձնակազմ
Ալբոմի անձնակազմի անդամները ներկայացված են ստորև․

* The National, խումբ,
* Ռամին Ջավադի, կոմպոզիտոր, պրոդյուսեր,
* Դևիդ Բենիոֆ,

* Դ․Բ․ Ուայս,
* Ջորջ Մարտին։

## Տես նաև
* Գահերի խաղը (սաունդթրեք)

## Ծանոթագրություններ

Կատեգորիա:2012 երգեր
Կ6-92 գնդացիր-ատրճանակ

**Կ6-92** (, ), հայկական գնդացիր-ատրճանակ, որն ունի 9×18 մմ տրամաչափի հրացանափող։ Ստեղծվել է Արցախյան պատերազմի ժամանակ հայկական զինված ուժերը զինելու նպատակով։

## Ստեղծման պատմություն
Կ6-92 գնդացիր-ատռրճանակը մշակվել և նախագծվել է Հայաստանում, որը, կապված Արցախյան հակամարտության հետ, 1990-ական թվականների սկզբին Ադրբեջանի Հանրապետության նկատմամբ գտնվում էր պատերազմական իրադրության պայմաններում։ Պատերազմի սկզբում հայկական զինված ուժերը ինքնաձիգ զինատեսակների խիստ կարիք ունեին, ինչը հայ ինժեներներին ստիպեց 1991-1992 թվականներին ստեղծել Կ6-92 գնդացիր-ատրճանակը։ Նոր զինատեսակի արտադրությունը սկսվեց Հայաստանի մեքենաշինական գործարաններից մեկում։ Կարճ ժամանակ անց հայկական գնդացիր-ատրճանակների փոքր խմբաքանակ հայտնվեց չեչեն անջատողականների ձեռքում։ Իչկերիայի Չեչենական Հանրապետությունում Կ6-92 ատրճանակների հենքի վրա կատարվեցին գնդացիր-ատրճանակի ձևափոխումներ, որոնք բոլորը հանդիսանում էին հայկական զինատեսակի անհաջող կրկնօրինակները։ Չեչենական կրկնօրինակները կոչվեցին «Բորզ» (Գայլ)։ Հայկական զենքի չեչենական կրկնօրինակների առկայության պայմաններում հաճախ սխալմամբ Կ6-92 գնդացիր-ատրճանակը կոչել են «Բորզ»։

## Ծանոթագրություններ

Կատեգորիա:Հայաստանի հրաձգային զինատեսակներ
Կատեգորիա:Ատրճանակ-գնդացիրներ
Կատեգորիա:1991 հիմնադրումներ
Վասկո դա Գամա (այլ կիրառումներ)

**Վասկո դա Գամա** կարող է վերաբերվել.

* պորտուգալացի ծովագնաց, առաջին եվրոպացին է, ով Աֆրիկա մայրցամաքը հարավից շրջանցելու միջոցով հասել է Հնդկաստան՝ հայտնագործելով դեպի այդ երկիր տանող ծովային ճանապարհը (1497-1499 թթ. ճանապարհորդության ընթացքում)։
* Վասկո դա Գամա (Գոա), քաղաք Արևմտյան Հնդկաստանի Գոա նահանգում։
* Վասկո դա Գամա աշտարակ, վանդակավոր աշտարակ, որը գտնվում է Պորտուգալիայի մայրաքաղաք Լիսաբոնում։
* Վասկո դա Գամայի կամուրջ, կայմապարաներային կամուրջ, որը գտնվում է Պորտուգալիայի հյուսիս-արևելքում։
Մանուկ Սադաթյան

**Մանուկ Սադաթյան** (), հայ բանաստեղծ, թարգմանիչ։

## Կենսագրություն
Մանուկ. Սադաթյանը ծնվել է 1840 թվականի փետրվարի 1-ին Նոր Նախիջևանում (այժմ՝ ՌԴ Դոնի Ռոստով քաղաքի շրջագծում)։ 1858 թվականին ավարտել է Մոսկվայի Լազարյան ճեմարանը, սովորել է Մոսկվայի պետական համալսարանում։ 1862 թվականից դասավանդել է Լազարյան ճեմարանի նախակրթարանում, վարել վերակացուի պաշտոն։ 1865 թվականին տեղափոխվել է Երևան։

Սադաթյանի բանաստեղծությունները լույս են տեսել 1858-1859 թվականներին «Ճռաքաղ», «Մեղու Հայաստանի» պարբերականներում։ Հայերեն թարգմանական արվեստի ուշագրավ նմուշներից է Միխայիլ Լերմոնտովի «Դև» պոեմի թարգմանությունը («Հյուսիսափայլ», 1863-1864, № 1-3 տետրակներ)։ Մահացել է 1866 թվականին Երևանում։

## Թարգմանություններ

* Լերմոնտով Միխայիլ։ Ընտիր երկեր երկու հատորով։ Հատոր առաջին։ Բանաստեղծություններ, պոեմներ.- Երևան։ Հայպետհրատ, 1941.- XX, 260, 1 չհ. էջ․- Որոշ ստեղծագործություններ։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Լազարյան ճեմարանի սաներ
Կատեգորիա:Մոսկվայի պետական համալսարանի շրջանավարտներ
Օսկարի 91-րդ մրցանակաբաշխություն

**«[[Օսկար]]ի» 91-րդ մրցանակաբաշխություն**, Կինոարվեստի և գիտության ակադեմիայի ամենամյա ազգային մրցանակի հանձնման արարողություն, որը կայացել է 2019 թվականի փետրվարի 24-ին Դոլբի թատրոնում (Հոլիվուդ, Լոս Անջելես)։ Անվանակարգերը հայտարարվել են 2019 թվականի հունվարի 22-ին։

2018 թվականի օգոստոսի 8-ին հայտարարվել է կանոնների որոշակի փոփոխությունների մասին, որոնք սկսելու են գործել 2019 թվականից։ Արարողության հեռարձակումը տևելու է 3 ժամից ոչ ավելի, ինչը վերջին տարիների հեռարձակումների ռեյտինգների անկման հետևանք է։ Նաև պետք է ավելանար նոր կատեգորիա լավագույն հանրաճանաչ ֆիլմի համար, որում ներկայացվելու էին մեծ շահույթ ունեցող ֆիլմերը։ Փոփոխություններն անմիջապես քննադատաբար ընդունվեցին բազմաթիվ հոլիվուդյան կինոգործիչների կողմից։

Քննադատությունն իր ազդեցությունն ունեցավ, և արդյունքում 2018 թվականի սեպտեմբերի 6-ին հայտարարվեց Կինոարվեստի ակադեմիայի խորհրդի որոշումը՝ 2019 թվականին չներմուծել նոր «Լավագույն հանրաճանաչ ֆիլմ» կատեգորիան։ Ընդ որում նոր անվանակարգից ակադեմիան մտադիր չէ լիովին հրաժարվել, այլ որոշվել է նախագիծը դնել քննարկման ու մշակել այն։

2018 թվականի դեկտեմբերի 4-ին հայտարարվեց, որ արարողության հաղորդավարն է լինելու հումորիստ Քևին Հարթը, սակայն երկու օր անց՝ դեկտեմբերի 6-ին, ծավալվեցին հասարակական քննարկումներ Հարթի նախկինում արված կատակների և մեկնաբանությունների առթիվ, որոնցում նա վիրավորանք էր թույլ տվել ԼԳԲՏ համայնքի հասցեին։ Այսպիսով նա հրաժարվեց վարել արարողությունը։

## Իրադարձությունների ցանկ

## Մրցանակակիրների և առաջադրվածների ցանկ
**Մրցանակների/առաջադրումների թիվ.**
* **10**: «Ռոմա», «Ֆավորիտուհին»
* **8**: «Աստղ է ծնվել», «Իշխանություն»
* **7:** «Սև Հովազ»
* **6:** «Սև կլանականը»
* **5:** «Բոհեմական ռապսոդիա», «Կանաչ գիրք»
* **4:** «Մերի Փոփինսը վերադառնում է», «Առաջին մարդը»
* **3:** «Կարող ե՞ք ներել ինձ», «Եթե Բիլ սթրիթը կարողանար խոսել», «Բաստեր Սքրագսի բալլադը», «Սառը պատերազմ»
* **2:** «Շների կղզի», «Երկու թագուհի», «Առանց հեղինակի աշխատանք», «RBG»

### Հիմնական կատեգորիաներ

## Հատուկ մրցանակներ
Հատուկ մրցանակների հանձնման արարողությունը տեղի է ունեցել 2018 թվականի նոյեմբերի 18-ին *Hollywood & Highland Center* կենտրոնում 10-րդ *Governors Awards* արարողութան ժամանակ։ Դափնեկիրներն ընտրվել և հայտարարվել են 2018 թվականի սեպտեմբերի 4-ին Կինոակադեմիայի խորհրդի քվեարկության արդյունքներով։

### [[Օսկար մրցանակ կինոարվեստում բացառիկ նվաճումների համար|Կինոարվեստում բացառիկ նվաճումների համար]]
* **Մարվին Լևի** - ամերիկացի հրատարակիչ
* **[[Լալո Շիֆրին]]** - արգենտինա-ամերիկացի կոմպոզիտոր
* **[[Սիսելի Թայսոն]]** - ամերիկացի դերասանուհի

### [[Իրվինգ Թալբերգի անվան մրցանակ]]
* **[[Քեթլին Քենեդի]]**
* **[[Ֆրենկ Մարշալ]]**

## Տես նաև
* Ոսկե գլոբուս 2019

## Ծանոթագրություններ

## Արտաքին հղումներ
* Առաջադրվածների ցանկը պաշտոնական կայքում
* «Օսկար»-2019 IMDb կայքում

Կատեգորիա:Կինոմրցանակներ
Կատեգորիա:Օսկար կինոմրցանակ
Ջորջ Վաշինգտոն (այլ կիրառումներ)

**Ջորջ Վաշինգտոն** կարող է վերաբերել.

* Ջորջ Վաշինգտոն (1732-1799), Ամերիկայի Միացյալ Նահանգների առաջին նախագահ (ապրիլի 30, 1789 - մարտի 4, 1797)։
* Ջորջ Վաշինգտոն (1871-1946), ամերիկացի գյուտարար և ձեռնարկատեր։
* Ջորջ Վաշինգտոն, մասնավոր, համապարփակ համալսարան։
Լիդոկաին

**Լիդոկաին,** հայտնի է նաև որպես **լիգնոկաին,** դեղանյութ, որն օգտագործվում է տեղային անզգայացման նպատակով։ Այն օգտագործվում է փորոքային հաճախասրտության դեպքում և նյարդերի պաշարման համար։ Լիդոկաինը՝ խառնված քիչ քանակությամբ ադրենալինի (էպինեֆրին) հետ, մեծ չափաբաժիններով օգտագործվում է անզգայացման համար, արյունահոսությունը դադարեցնելու և անզգայացման ազդեցությունը երկարացնելու համար։ Պրեպարատի ներարկման դեպքում, ազդեցությունը սկսվում է դրսևորվել չորս րոպեից և պահպանվում է մեկ ու կես ժամից մինչև երեք ժամ։ Լիդոկաինի պրեպարատները կարող են օգտագործվել նաև անմիջապես մաշկի կամ լորձաթաղանթների վրա՝ տվյալ դաշտը անզգայացնելու նպատակով։

Ներերակային ընդունման հիմնական կողմնակի ազդեցություններն են քնկոտությունը, մկանային ջղաձգումները, շփոթվածությունը, տեսողության սրության փոփոխությունը, զգայության կորուստ, ականջներում զնգոցը և փսխումը։ Կարող է պատճառ դառնալ ցածր զարկերակային ճնշման և սրտի ոչ կանոնավոր ռիթմի։ Կա վրդովմունք այն մասին, որ լիդոկաինի ներհոդային ներարկման դեպքում դիտվում է աճառի վնասում։ Հղիության ընթացքում լիդոկաինի օգտագործման հակացուցումներ չկան։ Ցածր դեղաչափեր կարղ են օգտագործվել այն մարդկանց մոտ, ովքեր ունեն լյարդի հետ կապված խնդիրների։ Ընդհանուր առմամբ, լիդոկաինը անվտանգ է օգտագործման համար այն մարդկանց մոտ, ովքեր ունեն ալերգիա հանդեպ տետրակաինը և բենզոկաինը։ Լիդոկաինը Ib դասի հակաառիթմիկ դեղամիջոց է։ Պաշարում է նատրիումական անցուղիների աշխատանքը և դրանով հանդերձ նվազեցնում է սրտի կծկումների հաճախականությունը։ Երբ լիդոկաինը օգտագործվում է որպես տեղային անզգայացնող միջոց, զգացող նեյրոնները չեն կարող ազդակները հաղորդել ուղեղին։

Լիդոկաինը հայտնաբերվել է 1946 թվականին, վաճառքի է հանվել 1948 թվականին։ Այն ընդգրկված է Առողջապահության համաշխարհային կազմակեպության հիմնական դեղերի ցանկում, որպես ամենաարդյունավետ և անվտանգ միջոց, որն անհրաժեշտ է առողջապահության համակարգում։ Այս դեղն առկա է նաև ջեներիկ տարբերակով, և շատ թանկ չէ։ 2014 թվականին զարգացող երկրներում 20 մլ դեղի պարունակությամբ սրվակի մեծածախ արժեքը $1.05  էր։ Վաճառքային անուններից է **Քսիլոկաինը**։

## Ծանոթագրություններ

Կատեգորիա:Ացետամիդներ
Օկաձակի

thumb|200px|right|Օկաձակիի քաղաքապետարան
thumb|200px|right|Օկաձակիի արվարձան
, քաղաք ճապոնիայում՝ Այչի պրեֆեկտուրայում։

Քաղաքը զբաղեցնում է 387,20 կմ2 տարածք։ 2010 թվականի տվյալների համաձայն՝ բնակչությունը կազմում է 372,357 մարդ, իսկ բնակչության խտությունը՝ 991,88 մարդ/կմ2։

## Աշխարհագրություն
Օկաձակին գտնվում է Այչի պրեֆեկտուրայի ափամերձ հարթավայրային գոտում։ Հյուսիսարևելյան հատվածում տարածքը բարձրանում է և առաջացնում ալիքաձև լեռներ։ Քաղաքի տարածքի 60 տոկոսը անտառապատ է և նոսր բնակեցված։

Օկաձակին գտնվում է Տոկիոից դեպկի հյուսիս՝ 250 կմ հեռավորության վրա։

## Քույր քաղաքներ
* Նյուպորտ Բիչ, Կալիֆորնիա, Ամերիկայի Միացյալ Նահանգներ, 1984 թվականից
* Ուդևալա, Շվեդիա, 1968 թվականից
* Հուհհոտո, Չինաստան 1987 թվականից

## Ծանոթագրություններ

## Արտաքին հղումներ
*   
* Okazaki International Association website 
* Okazaki City Guide website (English and German) 
* National Institutes of Natural Sciences 
* Aichi Gakusen University (Japanese) 
* Aichi Gakusen College (Japanese)
* Aichi Sangyo University (Japanese)
* University of Human Environments 
* Okazaki Women's Junior College (Japanese)

Կատեգորիա:1916 թվականին հիմնադրված բնակավայրեր
Կատեգորիա:Ճապոնիայի քաղաքներ
Սետո

thumb|Սետոյի քաղաքապետարան
, քաղաք Ճապոնիայի Այչի պրեֆեկտուրայում։

2015 թվականի մայիս ամսի տվյալների համաձայն՝ քաղաքի բնակչությունը կազմում է 129,976 մարդ, իսկ բնակչության միջին խտությունը կազմում է 1,170 մարդ/կմ2։ Քաղաքը զբաղեցնում է 111,61 կմ2 տարածք։ Սետոյից Նագոյա քաղաք հասնելը խլում է 35 րոպե ժամանակ։

## Աշխարհագրություն
Սետոն գտնվում է Այչի պրեֆեկտուրայի լեռնապատ հյուսիսային հատվածում։ Սահմանակցում է Ջիֆու պրեֆեկտուրայի հետ։ Քաղաքի անունը թարգմանաբար նշանակում է «վայր, որտեղ գետերը արագ են հոսում»։ Այնուամենայնիվ, Սետոյի տարածքում գտնվող գետը մեծ է չափսերով, սակայն արագահոս չէ։ Սետո քաղաքը այնքան հայտնի է իր կերամիկայով, քանի որ ճապոներեն կերամիկա բառը գրվում է հետևյալ կերպ՝ ։ Քաղաքի գլխավոր փողոցը, որը ձգվում է գետին զուգահեռ, ամբողջովին զբաղեցված է կերամիկայի խանութներով։

## Քույր քաղաքներ
* - Իչհոն, Կորեա, 1996 թվականից
* – Լիմոժ, France
* – Նաբուլ, Tunisia
* – Ջինգդեձեն, Չինաստան

## Ծանոթագրություններ

## Արտաքին հղումենր
* 
*  

Կատեգորիա:Ճապոնիայի քաղաքներ
Աստղ է ծնվել (ֆիլմ, 2018)

**«Աստղ է ծնվել»** (), 2018 թվականի ամերիկյան ֆիլմ-մյուզիքլ, Բրեդլի Քուփերի ռեժիսորական դեբյուտը, 1776 թվականին նկարահանված համանուն ֆիլմի վերարտադրությունը։ Գլխավոր դերերը մարմնավորել են Լեդի Գագան, Բրեդլի Քուփերը և Սեմ Էլիոթը։

Ֆիլմի համաշխարհային պրիմերան կայացել է 2018 թվականի օգոստոսի 31-ին, Վենետիկի 75-րդ կինոփառատոնի ժամանակ։ Ֆիլմը լայն վարձույթի է հանվել հոկտեմբերի 3-ին։ Այն նոմինացվել է Օսկար-2019-ի ութ մրցանակի, այդ թվում՝ «Լավագույն ֆիլմ», «Տղամարդու լավագույն դեր», «Կնոջ լավագույն դեր», «Երկրորդ պլանի տղամարդու տղամարդու լավագույն դեր», «Լավագույն երգ» կատեգորիաներում։

## Դերերում
* Բրեդլի Քուփեր-Ջեկսոն Մեյն
* Լեդի Գագա-Էլլի
* Սեմ էլիոթ-Բոբի
* Դեյվ Շապել-Նուդլս
* Էնդրյու Դայս Կլեյ-Լորենցո
* Էնթոնի Ռամոս-Ռամոն
* Բոննի Սոմերվիլ-Սալլի Կամմինգս
* Մայքլ Հարնի-Վոլֆ
* Ռաֆի Գավրոն-Ռեզ
* Ռեբեկա Ֆիլդ-Գեյլ
* Գրեգ Գրանբերգ
* Էշլի Նիկոլեթ Ֆրանջիպանի
* Ալեկ Բոլդուին
* Բարի Շաբակա Հենլի-Լիթլ Փիթ

## Երաժշտություն
*Desert Trip* փառատոնին տեսնելով քանթրի երաժիշտ Բիլլի Նելոսոնի որդի՝ Լուկաս Նելսոնի ելույթը՝ Քուփերը խնդրել է նրան օգնել ֆիլմի աշխատանքներին։ Նելսոնը համաձայնվել է և մի քանի երգեր գրել ու ուղարկել պոդյուսերներին։ Արդյունքում նա ծանոթացել է Լեդի Գագայի հետ, և միասին սկսել են երգ ստեղծել ֆիլմի համար, իսկ Լեդի Գագան իր հերթին բեք վոկալ է ձայնագրել նրա 2017 թվականի՝ «Լուկաս Նելսոնը և խոստում իրականությանը» ալբոմի 2 թրեքների համար։

Լեդի Գագայի և Կուպերի կատարմամբ սաունդթրեքը թողարկվել է 2018 թվականի հոկտեմբերի 5-ին, Interscope Records լեյբլի կողմից։

## Քննադատություն
Ֆիլմը արժանացել է կինոքննադատների բարձր գնահատականներին։  Rotten Tomatoes կայքում այն ունի 90 % դրական գրախոսություն, 444 արձագանքի հիման վրա, 10-ից 8,1 միջին գնահատականով։ Metacriticе՝ 100-ից 88 միավոր, 60 գրախոսության հիման վրա։ Megacritic կայքում՝ 10-ից 6,7 միավոր, 15 գրախոսության տվյալներով։

2018 թվականի դեկտեմբերին «Աստղ է ծնվել» ֆիլմը ընդգրկվել է 2018 թվականի լավագույն 10 գրքերի ցանկում՝ հրապարակված Ամերիկյան կինոարվեստի ինստիտուտի կողմից (*AFI*):

## Մրցանակներ և անվանակարգեր

## Տես նաև
* Shallow

## Ծանոթագրություններ

## Արտաքին հղումներ
* Ֆիլմի պաշտոնական կայքը 
* «Աստղ է ծնվել» ֆիլմը «Бюллетеня кинопрокатчика» կայքում
* Ֆիլմի ակնարկը    Varietyկայքում
*Ֆիլմի ակնարկը The Hollywood Reporterկայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:IMAX ֆիլմեր
Կատեգորիա:MGM ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ֆիլմեր ինքնասպանության մասին
Կատեգորիա:Լոս Անջելեսում նկարահանված ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Արիզոնայում
Կատեգորիա:Ֆիլմեր հարբեցողության մասին
Կատեգորիա:Ֆիլմեր եղբայրների մասին
Ետքար

**Ետքար**, լեռնագագաթ Հայաստանի Սյունիքի մարզում, Զանգեզուրի լեռների հարավ-արևելյան մասում, Կարճևան գետի ձախափնյակում, Կարճևան գյուղից 1,5 կմ հյուսիս-արևմուտք։ Բարձրություն 1730 մ

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Ագահ պառավը

**Ագահ պառավը** (), ռուսական ժողովրդական հեքիաթ։ Ալեքսեյ Աֆանասևի «Ժողովրդական ռուսական հեքիաթներ» ժողովածուում շրջանառվում են № 76-ի տակ։ Կապված է Ալեքսանդր Պուշկինի «Հեքիաթ ձկնորսի և ձկան մասին» ստեղծագործության հետ։ Հեքիաթը պատմում է կախարդական ծառի մասին, որը կատարում է պառավի ցանկությունը, իսկ երբ պառավը ցանկանում է դառնալ աստծվածներին հավասար, ծառը պառավին և ծերուկին դարձնում է արջ։

Հեքիաթում արտացոլվում է ժողովրդական իմաստությունը, չկարողանալ կառավարել ցանկությունները, կորցնել գնահատվածության զգացումը կարիքները բավարարելու համար, որը հանգեցնում է անձի դեգրադացիայի։ Այլ կերպ ասած, ագահությունը լավ բան չի բերում։

Սյուժեում նկատվում է արջի հին պաշտպանմունքը, որի կերպարը հավասարվում է աստվածների հետ։

## Սյուժե
Ծերուկն ապրում էր պառավի հետ։ Մի անգամ ծերուկը գնաց անտառ՝ վառելափայտ հավաքելու։ Եվ երբ ուզում էր կտրել վերջին ծառը, այն խնդրեց չկտրել իրեն, փոխարենը նա կկատարի ցանկացած ցանկություն։ Ծերուկը որոշեց խնդրել հարստություն։ Գալիս է տուն ամբողջովին նոր դարձած, շատ տնային կենդանիներ, հացը կբավականացնի երկար։ Բայց պառավը որոշ ժամանակից ասում էր․ «Թեև մենք ապրում ենք հարուստ,  դրանից օգուտ չկա, բայց միևնույն է մարդիկ մեզ չեն հարգում», և ինչ լավ բան կա, որ պապը դառնա բուրմիստր։ Ծառը կատարում է նաև այդ ցանկությունը։ Բայց պառավը կրկին դժգոհ է, քանի որ բուրմիստր կա իշխանությունում։ Նա պապին առաջարկում է ծառից խնդրի, որ սկզբում նրան դարձնի ազնվական, հետո գնդապետ, գեներալ, թագավոր, իսկ հետո նաև Աստված։  Այդ ամբողջը ծառը կատարում է, բայց ի պատասխան վերջին խնդրանքի ծառը ծերուկին և պառավին դարձնում է արջ։

## Տես նաև
*Ձկնորսի և նրա կնոջ մասին

## Ծանոթագրություններ

## Արտաքին հղումներ
*«Ագահ պառավը» հեքիաթի տեքստը Ռուսերեն Վիքիդարանում

Կատեգորիա:Ռուսական ժողովրդական հեքիաթներ
Մայրամուտ (ֆիլմ, 2018)

**Մայրամուտ** (), հունգարացի ռեժիսոր Նեմեշ Լասլոյի երկրորդ լիամետրաժ ֆիլմը, սցենարի հեղինակներ՝ Լասլո Նեմեշ, Կլարա Ռոյեր և Մատյո։ Ֆիլմը նկարահանվել է 35 մմ կինոժապավենի վրա։ «Մայրամուտ» ֆիլմը առաջադրվել էր «Օտարալեզու լավագույն ֆիլմ» կատեգորիայում, 2019 թվականին Օսկար մրցանակաբաշխության ժամանակ Հունգարիան ներկայացնելու համար։

## Սյուժե
Առաջին համաշխարհային պատերազմի նախօրեին Իրիս Լեյտերը երկարամյա բացակայությունից հետո Տրիեստից վերադառնում է Բուդապեշտ, որպեսզի աշխատի իր ծնողներին պատկանող նորաձևության տանը։ Այժմ կանացի նորաձևության խոշոր խանութները կառավարում է Օսկար Բրիլը, նա մեծ հանդիսություն է կազմակերպում խանութի հոբելյանը տոնելու նպատակով։ Բոլորը զգուշացնում են Իրիսին, որ նա պետք է հեռանա այդ վայրից, բայց աղջիկը որոշում է պարզել ինչու են մահացել իր ծնողները և որտեղից է հայտնվել նրա եղբայրը, որի մասին նա ոչինչ չի հիշում։ Ճշմարտության որոնման ժամանակ նա բացահայտում է մութ գաղտնիքներ, որոնք տարիներ շարունակ թաէցրել էին գեղեցիկ ցուցանակի տա։

## Դերասանական կազմ
* Յուլի Յոկոբ— Իրիս Լեյտեր
* Վլադ Իվանով — Օսկար Բրիլ
* Էվելին Դոբոշ — Զելմա
* Մարցին Չարնիկ — Շանդոր
* Լեվենտե Մոլնար — Գասպար
* Յուլիա Յակբովսկա — կոմսուհի էրդեյ
* Քրիստիան Հարթինգ — Օտտո ֆոն Կյոնգ 
* Շանդոր Ժոտեր — բժիշկ Հերց
* Յուդիտ Բարդոշ— Սերենա
* Սյուզան Վուեստ — արքայադուստր
* Ուրս Ռեխն — Իսմաիլ

## Ցուցադրում
Ֆիլմի պրեմիերան կայացել է Վենետիկի 75-րդ կինոփառատոնում, 2018 թվականի սեպտեմբերի 2-ին, դառնալով 1994 թվականից մինչ այսօր առաջին հունգարական ֆիլմը, որը ընդգրկվել էր Վենետիկի կինոփառատոնի ծրագրում։
 
«Մայրամուտ» ցուցադրվել է նաև Տորոնտոյի կինոփառաատոնի ժաամանակ՝ ոչ մրցութային ծրագրի շրջանակներում։ Հունգարիայում ֆիլմը էկրաններին է հայտնվել 2018 թվականի սեպտեմբերի 27-ին։ Ֆիլմը գնվել է 70 երկրների կողմից, այդ թվում՝ ԱՄՆ-ի, Ավստրալիայի, Գերմանիայի, Չինաստանի, Ռուսաստանի և ԱՊՀ-ի երկրների կողմից։

## Մրցանակներ և անվանակարգեր

## Ծանոթագրություններ

Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Հունգարերեն ֆիլմեր
Կատեգորիա:Բուդապեշտում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1913 թվականին
Երախի լեռնանցք

**Երախի լեռնանցք**, լեռնանցք Հայաստանի Արարատի մարզում, Խոսրովի անտառ արգելոցի տարածքում, Վեդի քաղաքից 4,5 կմ հյուսիս-արևմուտք։

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Հայաստանի լեռնանցքներ
Կատեգորիա:Արարատի մարզի լեռնագրություն
Երեմիսի լեռնանցք

**Երեմիսի լեռնանցք**, լեռնանցք Հայաստանի Սյունիքի մարզում, Զանգեգուրի լեռևահամակարգում, Որոտան գետի աջափեյակում, Ույծ գյուրլից 4 կմ հարավ-արևելք։ Բարձրություն 2092 մ։ 

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Զանգեզուրի լեռնաշղթա
Կատեգորիա:Սյունիքի մարզի լեռնանցքներ
Մուրատ Քարայալչըն

**Մուրատ Քարայալչըն** (, ), համշենահայ ծագմամբ թուրք քաղաքական գործիչ, Թուրքիայի արտաքին գործերի նախկին նախարար (1994-1995), նախկին փոխվարչապետ, Անկարա քաղաքի նախկին քաղաքապետ (1989–1993), Թուրքիայի Սոցիալ-դեմոկրատական ժողովրդական կուսակցության հիմնադիր։

Քարայալչընը ուսումը ստացել է Անկարայի համալսարանի քաղաքագիտության ֆակուլտետում (1968 թվական) և Արևելյան Անգլիայի համալսարանում, որտեղ նա ստացել է տնտեսագիտության մագիստրոսի կոչում (1977 թվական)։ 1993 թվականի սեպտեմբերի 11-ին ընտրվել է Թուրքիայի Սոցիալ-դեմոկրատական պոպուլիստական կուսակցության առաջնորդի պաշտոնում՝ փոխարինելով Էրդալ Ինյոնուին և դառնալով Թուրքիայի 50-րդ կառավարությունում փոխվարչապետ։ 1995 թվականին Սոցիալ-դեմոկրատական պոպուլիստական կուսակցությունը ձուլվել է Թուրքիայի Ժողովրդահանրապետական կուսակցությանը։

2009 թվականին Մուրատ Քարայալչընը Ժողովրդահանրապետական կուսակցության կողմից Անկարայի քաղաքապետի ընտրություններում առաջադրվել է որպես թեկնածու, որտեղ հավաքել է ընտրողների ձայների 31.50%-ը։ 2002 թվականին հիմնադրել է նոր Սոցիալ-դեմոկրատական ժողովրդական կուսակցությունը։

## Ծանոթագրություններ

## Արտաքին հղումներ
* Biyografi.info - ''Biography of Murat Karayalçın''
* Biyografi.net - ''Biography of Murat Karayalçın''

Կատեգորիա:Ծագումով համշենահայ թուրքեր
Կատեգորիա:1943 ծնունդներ
Կատեգորիա:Սամսուն քաղաքում ծնվածներ
Կատեգորիա:Թուրքիայի քաղաքական կուսակցությունների առաջնորդներ
Կատեգորիա:Թուրքիայի Ժողովրդահանրապետական կուսակցության քաղաքական գործիչներ
Կատեգորիա:Թուրքիայի փոխվարչապետներ
Կատեգորիա:Թուրքիայի 20-րդ գումարման մեջլիսի պատգամավորներ
Կատեգորիա:Թուրքիայի արտաքին գործերի նախարարներ
Կատեգորիա:Անկարայի համալսարանի շրջանավարտներ
Կատեգորիա:Թուրքիայի Ազգային մեծ ժողովի պատգամավորներ
Համո Հարյան

**Համո Հարյան** (**Համլետ Ավետիսի Հարությունյան**, ), հայ բանաստեղծ, արձակագիր, թարգմանիչ, ԽՍՀՄ գրողների միության անդամ 1969 թվականից։

## Կենսագրություն
Համո Հարյանը ծնվել է 1930 թվականի ապրիլի 17-ին Արտաշատի շրջանի Նորաշեն գյուղում։ 1953 թվականին ավարտել է Երևանի պետական համալսարանի բանասիրական ֆակուլտետը։ 1954 թվականին աշխատել է Երևանի էլեկտրամեքենաշինական գործարանի բազմատպաքանակ թերթում։ 1956 թվականից որպես սրբագրիչ աշխատել է «Պիոներ» ամսագրի խմբագրությունում։

## Երկեր
* Պոեմներ, Երևան, Հայպետհրատ, 1957, 32 էջ։
* Խարույկ, Երևան, Հայպետհրատ, 1961, 24 էջ։
* Արծվաբերդ, Երևան, Հայպետհրատ, 1964, 24 էջ։
* Հավլունի թուրը, Երևան, «Հայաստան», 1973, 16 էջ։
* Մայր հողի կանչը, Երևան, «Սովետական գրող», 1977, 30 էջ։
* Հարի, հարի խնոցի, Երևան, «Սովետական գրող», 1980, 56 էջ։
* Չնաշխարհիկը։ Հեքիաթներ, զրույցներ, Զանգակ-97, 2003, 104 էջ։
* Վարք հարանց։ Պոեմ, Հայաստան, 2006, 30 էջ։

### Թարգմանություններ (ռուսերենից)

* Հեքիաթ Իվան արքայազնի և գորշ գայլի մասին (փոխադրություն Վ. Ժուկովսկուց), Երևան, Հայպետհրատ, 1958, 44 էջ։
* Չար ու բարի հրի մասին (փոխադրություն Ե. Գրադովից), Երևան, Հայպետհրատ, 1962, 40 էջ։
* Երկու հեքիաթ (փոխադրություն Ա. Մելուզնիկովից), Երևան, «Հայաստան», 1966, 64 էջ։
* Տոնածառ (փոխադրություն Ա. Մելուզնիկովից), Երևան, «Հայաստան», 1967, 28 էջ։
* Ռոլանդի երգը (ֆրանսիական էպոս), Երևան, «Հայաստան», 1972, 196 էջ։
* Չուկովսկի Կ., Բիբիգոնի արկածները, Երևան, «Հայաստան», 1972, 64 էջ։

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ԽՍՀՄ գրողների միության անդամներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Նորաշեն (Արարատի մարզ) գյուղում ծնվածներ
Քրիստափոր Կոլումբոս (այլ կիրառումներ)

**Քրիստափոր Կոլումբոս** կարող է վերաբերվել.

* Քրիստափոր Կոլումբոս (1451-1506), իտալացի ծովագնաց, գաղութատեր և հետազոտող։ Նրա ճամփորդությունները Ատլանտյան օվկիանոսով բացեցին եվրոպացիների համար մի նոր աշխարհ՝ Ամերիկան։
* «Քրիստափոր Կոլումբոս», հուշարձան (Բուենոս Այրես), նվիրված իտալացի ծովագնաց Քրիստափոր Կոլումբոսին։
* «Քրիստափոր Կոլումբոս», ճապոնական անիմե-սերիալ, 1992։
Աշնակ (լեռ)

**Աշնակ**, լեռնագագաթ Հայաստանի Արագածոտնի մարզում, Արագած լեոնազանգվածի հարավ-արևմտյան լանջին, Աշնակ գյուղից 2 կմ արևելք։ Բարձրություն 1501 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Վայոց ձորի մարզի լեռներ
Անավիլյանաս ազգային պարկ

**Անավիլյանաս ազգային պարկ** (), ազգային պարկ, որն ընդգրկում է հսկայական կղզեխումբ Ռիո Նեգրոյում։ Գտնվում է Բրազիլիայի Ամազոնաս նահանգում։ Համաշխարհային ժառանգության մաս է կազմում։

## Տեղագրություն
Պարկը գտնվում է Մանաուս և Նովու Այրան մունիցիպալիտետներում։ Այն կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Ազգային պարկի գետային հատվածը, որը կազմում է ընդհանուրի 60%-ը, ունի ավելի քան 400 կղզի։ Երկարությունը 130 կմ է, լայնությունը՝ 20 կմ, իսկ ընդհանուր տարածքը՝ 350470 հա։ Պարկին հյուսիսից և արևելքից սահմանակից է Ռիո Նեգրո Ձախ Ափի պահպանվող տարածքը, որն ունի 611008 հա տարածք։

Ազգային պարկը ծովի մակարդակից գտնվում է 50-150 մետր բարձրության վրա։ Տարեկան տեղումների միջին քանակը 2100 մմ է։ Ջերմաստիճանը տատանվում է 23-ից մինչև 34&nbsp;°C։ Նրա բաղկացուցիչ մաս են կազմում տարբեր անտառային տիպերը, գետային ու լճային էկոհամակարգերը։

## Պահպանություն
Պարկը ստեղծվել է 1981 թվականի փետրվարի 6-ին՝ որպես ամբողջական պահպանության ենթակա միավոր` 350018 հա տարածքով։ Այն ազգային պարկի կարգավիճակ է ստացել 2008 թվականի հոկտեմբերի 29-ին թիվ 11.799 օրենքով։

Պարկը պաշտպանում է Անավիլյանասի գետի կղզեխմբի շրջակա միջավայրը, որն աշխարհում խոշորագույններից մեկն է, ինչպես նաև անտառները։ Այն աջակցում է գիտական հետազոտություններին և բարելավում է Ամազոն բիոմի պահպանությունը բնապահպանական կրթության ու կայուն զբոսաշրջության միջոցով։ Պարկը բաց է ամբողջ տարին։ Կենդանիների պաշտպանված տեսակներն են՝ երկարապոչ կատուն, յագուարը, հսկա մրջնակերը, ջրասամույրը, Ամազոն գետի դելֆինը և այլն։

Ժաու ազգային պարկը ՅՈւՆԵՍԿՕ-ի Համաշխարհային ժառանգության օբյեկտների ցանկում ներառվել է 2000 թվականին։ Այն Կենտրոնական Ամազոն էկոլոգիական միջանցքի մի մասն է, որը հիմնվել է 2002 թվականին։ 2003 թվականին նրա կազմում տեղ են գտել Անավիլյանաս ազգային պարկը, Ամանյա և Մամիրաուա արգելոցները, որոնցից էլ ձևավորվել է Կենտրոնական Ամազոնի պահպանման համալիրը։ Այն նաև Ռիո Նեգրո Մոզայիկի մի ման է, ինչն էլ ստեղծվել է 2010 թվականին։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ։

## Պատկերասրահ

Anavilhanas1.jpg
Anavilhanas - Amazônia - Brasil.jpg
Anavilhanas Amazon River.JPG
Copas 1.jpg


## Ծանոթագրություններ

## Աղբյուրներ
*
*
*
*
*
*
*
*
*

Կատեգորիա:1981 հիմնադրումներ Բրազիլիայում
Կատեգորիա:1981 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Շվեյցարական բորսա

**Շվեյցարական բորսա** (Swiss Exchange, SWX),  եվրոպական ամենախոշոր առևտրային հարթակներից մեկը, որտեղ առևտուրն իրականացվում է բաժնետոմսերով և ածանցյալ ֆինանսական գործիքներով։ Ձևավորվել է 1995 թվականին Ժնևի, Բազելի և Ցյուրիխի ֆոնդային բորսաների միաձուլման արդյունքում։ 1996 թվականից սկսած՝ բոլոր գործարքները կնքվում են էլեկտրոնային եղանակով։

## Պատմություն
Առաջին բորսան Շվեյցարիայում բացվել է 1850 թվականին, այնուհետև բորսաներ հիմնվեցին Ցյուրիխում` 1855 թվականին, Բազելում`1866 թվականին, Լոզանում`1873 թվականին, Բեռնում` 1884 թվականին և Սանկտ Գալլեն-ում` 1888 թվականին։ Սակայն Առաջին համաշխարհային պատերազմի ժամանակ երկրի բոլոր ֆոնդային բորսաները դադարեցրեցին իրենց գործունեությունը, բացառությամբ Ժնևում իրականացվող պարտատոմսերով առևտրի։

1920-ական թվականների ծաղկմանը հաջորդեց ֆինանսական ճգնաժամը, որի հետևանքներից մեկը դարձավ 1934 թվականին բանկերի մասին դաշնային օրենքի ընդունումը, որը բերեց Շվեյցարական ազգային բանկի և ֆինանսների նախարարության ազդեցության ուժեղացմանը՝ երկրի ֆինանսական համակարգի վրա։

1995 թվականին տեղի ունեցավ Ժնևի , Բազելի և Ցյուրիխի բորսաների միավորումը մեկ միասնական շվեյցարական բորսայի կազմում՝ SWX Swiss Exchange:

2007 թվականին շվեյցարական բորսան, գերմանականի հետ համատեղ, 2,8 միլիարդ դոլարով ձեռք բերեց ամերիկյան ISE օպցիոնների բորսան, ընդ որում շվեյցարական բորսան վճարել է գործարքի գումարի միայն 15 տոկոսը։

2008 թվականի սկզբին տեղի ունեցավ SWX Group, SIS Group և Telekurs Group-ի միացումը SIX Group AG հոլդինգին, որի պատճառն էր միջազգային ֆինանսական հարթակների միջև խիստ մրցակցությունը, ինչպես նաև տեխնիկական ենթակառուցվածքի նկատմամբ պահանջների բարձրացումը և ֆինսական շուկաների կարգավորման խստացումը։

2008 թվականի սեպտեմբերին SWX Swiss Exchange վերանվանվել է SIX Swiss Exchange.

## Ինդեքսներ
Շվեյցարական բորսայի հիմանական իդեքսը SMI-ն է, որը ցույց է տալիս բորսայում ցուցակված 20 խոշորագույն ընկերությունների դրությունը։ Վերջիններիս բաժին է ընկնում բորսային կապիտալիզացիայի ավելի քան 85 տոկոսը։

## Ծանոթագրություններ

## Արտաքին հղումներ
* Բորսայի պաշտոնական կայք 

Կատեգորիա:Ֆոնդային բորսաներ
Կատեգորիա:Շվեյցարիայի տնտեսություն
Կակաչներ (նկար)

**«Կակաչներ»** (), ֆրանսիացի նկարիչ Կլոդ Մոնեի նկարը՝ նկարված 1873 թվականին։ Նկարը ներկայացվել է իմպրեսիոնիստների առաջին ցուցահանդեսին՝ 1874 թվականին։ Ներկայումս գտնվում է Փարիզի Օրսե թանգարանի հավաքածուի մեջ։

## Պատմություն և նկարագիր
Մոնեն այդ նկարի վրա աշխատել է 1872-1873 թվականներին, երբ ընտանիքի հետ ապրել է Փարիզի Արժանտյոյե արվարձանում։

Ներքևի աջ անկյունի երկու պատկերները հավասարակշռվում են նկարի հակադիր մասի նույնանման պատկերներով։ Հովանոցով երիտասարդ կինը և գլխարկով տղան նկարչի կինը՝ Կամիլա Դոնսիեն և ավագ որդին՝ Ժանն են։

## Ծանոթագրություններ

## Արտաքին հղումներ
* Նկարը «Աշխարհի  թանգարաններ» կայքում
* Նկարը Օրսե  թանգարանի  կայքում

Կատեգորիա:Իմպրեսիոնիզմ
Կատեգորիա:Կլոդ Մոնեի նկարներ
Կատեգորիա:Օրսե թանգարանի նկարներ
Կատեգորիա:Ֆրանսիայի գեղանկարչություն
Հոնկոնգի ֆոնդային բորսա

**Հոնկոնգի բորսա**, ֆոնդային բորսա Հոնկոնգում։ Կապիտալիզացիան կազմում է 22,89 տրլն հոնկոնգյան դոլար կամ 2,96 տրլն ԱՄՆ դոլար ՝ 2014 թվականի դրությամբ։ Եվ այդ ցուցանիշով այն խոշորագույն բորսաների ցուցակում գտնվում է 6-րդ տեղում։

Հիմնական ինդեքսը՝ Hang Seng Index, հանդիսանում է Հոնկոնգի կապիտալիզացիայով 34 խոշորագույն բաժնետիրական ընկերությունների կապիտալիզացիայի միջին կշռված արժեքը։ Ընդ որում՝ դրանց կապիտալիզացիան գերազանցում է Բորսայի կապիտալիզացիայի 65 տոկոսը։

## Պատմություն
1947 թվականին երկու բորսաներ, որից մեկը ստեղծվել է 1891 թվականին, իսկ մյուսը՝ 1921 թվականին, միավորվեցին Հոնկոնգի ֆոնդային բորսայի կազմում։ Այնուհետև դրանց միացավ Հեռավոր արևելքի բորսան (հիմնադրվել է 1969 թվականին), Ֆոնդային բորսա Կամ Նգանը (1971 թվականին) և Կոուլունի ֆոնդային բորսան (1972 թվականին)։ 1986 թվականից այս միավորված բորսան կրում է իր ներկայիս անվանումը՝ Հոնկոնգի ֆոնդային բորսա։

## Իրադարձություններ
* 1997 թվականի հոկտեմբերի 23-ին՝ պայամանավորված Հարավարևելյան Ասիայի արժութաֆինանսական ճգնաժամով, բորսայի ինդեքսը ընկավ 10,4 տոկոսով կամ 29,3 մլրդ դոլար
* Իսկ 2012 թվականի  դեկտեմբերին Հոնկոնգի ֆոնդային բորսան ձեռք բերեց Լոնդոնի մետաղների բորսան։

## Ծանոթագրություններ

## Արտաքին հղումներ
* Բորսայի պաշտոնական կայք

Կատեգորիա:1891 հիմնադրված ընկերություններ
Կատեգորիա:Կազմակերպություններ այբբենական կարգով
Կատեգորիա:Հոնկոնգի բորսայում բաժնետոմսեր ունեցող ընկերություններ
Կատեգորիա:Հոնկոնգի ընկերություններ
Կատեգորիա:Հոնկոնգի տնտեսություն
Կատեգորիա:Ֆոնդային բորսաներ
Հոբոս Ապեր

**Հոբոս Ապեր** (**Հովհաննես Գասպարի Անդրեասյան**, նրան Հոբոս Ապեր գրական անունով է կնքել Խնկո Ապերը, ), հայ բանաստեղծ, ԽՍՀՄ գրողների միության անդամ 1934 թվականից։

## Կենսագրություն
Հոբոս Ապերը ծնվել է 1908 թվականի հուլիսի 9-ին, Աբովյանի շրջանի Արամուս գյուղում։ 1931 թվականին ավարտել է Երևանի պետական համալսարանի պատմալեզվագրական ֆակուլտետը։ Ապա զբաղվել է մանկավարժությամբ։ Ալավերդիում, Իջևանում, Կիրովականում եղել է դպրոցական տեսուչ։ 1931-1932 թվականներին սովորել է Մոսկվայի Մաքսիմ Գորկու անվան  գրական ստուդիայում։ Աշխատել է նաև Ղուրդուղուլու (այժմ՝ Արմավիր) «Բոլշևիկյան տեմպով» շրջանային թերթի խմբագրությունում։ Ռուսերեն առանձին գրքով լույս է տեսել նրա «Աղբյուր»-ը (Մոսկվա, 1974):

## Երկեր
* Գարնան կանչը, Երևան, Հայպետհրատ, 1958, 46 էջ։
* Մրջյունն ու մուկը, Երևան, Հայպետհրատ, 1959, 14 էջ։
* Դեղձանիկ, Երևան, Հայպետհրատ, 1963, 23 էջ։
* Այս առավոտ, Երևան, «Հայաստան», 1968, 79 էջ։
* Մուրճն ու մեխը, Երևան, «Հայաստան», 1971, 28 էջ։
* Առնետ փեսացուն, Երևան, Հայպետհրատ, 1971, 36 էջ։
* Արևի տունը, Երևան, «Հայաստան», 1975, 102 էջ։
*Արևն ու ցողը։ Բանաստեղծություններ, չափածո, հեքիաթ, Արևիկ, 1990, 36 էջ
*Մանկական բանաստեղծություններ, Արևիկ, 2001, 16 էջ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ԽՍՀՄ գրողների միության անդամներ
Կատեգորիա:Հայ բանաստեղծներ
Կատեգորիա:Հայ մանկավարժներ
Մերի Ջեֆ

**Մերի Ջեֆ** (, ծննդյան անունը՝ Մերի Ռասել Ուաթսոն, , ), շոտլանդացի ակտիվիստ, քաղաքական գործիչ, որ ներգրավված է եղել Գլազգոյի  վարձավճարի գործադուլում։ 
thumb|ձախից|Վարձավճարի գործադուլի մասնակից Մերի Բարբուրի արձանի տեսքը դիմացից

## Վաղ կյանք և կրթություն
Մերի Ջեֆը ծնվել է 1873 թվականին Լանքշիրի  Քոթբրիջ քաղաքում։ 1896 թվականին նա տեղափոխվել է Գովան և ապրել ամուսնու` նկարիչ Էնդրյու Ջեֆի և երեք որդիների հետ։

## Համայնքային ակտիվություն և քաղաքական կարիերա
Մերին ամուսնու հետ եղել են համայնքի ակտիվ անդամներ։ Նրանք երկուսն էլ առանցքային դերակատարություն են ունեցել Գովանի վարձավճարի գործադուլում, Էնդրյուն, որպես Հարավային Գովանի վարձակալների կոմիտեի նախագահ, Մերին՝ որպես վտարման դեմ պայքարող կանանց խմբի անդամ և կազմակերպել է դատական կատարածուների դեմ պաշտպանությունը։ Այս գործունեության մեջ ներգրավված են նաև այլ կանայք, այդ թվում՝ Մերի Բարբուրը, Ագնես Դոլլանը, Մերի Լայրդը և Հելեն Քրոուֆուրդը։ Մերի Ջեֆը եղել է Գլազգոյի հարավային արվարձան Քիննինգ պարկի Կոոպերատիվ կանանց Գիլդիայի անդամ և Գովանի պատերազմի հիշատակի կոմիտեի տիկնանց բաժնի նախագահ։ Նրա երեք որդիներից երկուսը մասնակցել են Առաջին համաշխարհային պատերազմին, և նրանցից մեկը մահացել է պատերազմում։

Մերի Ջեֆը եղել է Գովանի ծխական խորհրդի անդամ։ Կյանքի վերջին տարիներին տեղափոխվել է Միլնգավի, որտեղ եղել է Միլնգավիի բոուլինգ ակումբի անդամ և Սուրբ Լուկայի Շոտլանդիայի եկեղեցու սարկավագների դասի ակտիվ անդամ

Մահացել է 1941 թվականին Միլնգավիում։ Թաղված է Հին Մոնքենդյան գերեզմանատանը։

## Ծանոթագրություններ

Կատեգորիա:Շատլանդացի կանայք քաղաքականության մեջ
Կատեգորիա:Շոտլանդացի ակտիվիստներ
Կատեգորիա:Շոտլանդիայի քաղաքական գործիչներ
Գասպար Նունյես դե Արսե

**Գասպար Նունյես դե Արսե** (), , իսպանացի բանաստեղծ, դրամատուրգ և քաղաքական գործիչ, 1901, 1902 և 1903 թվականներին Գրականության Նոբելյան մրցանակի թեկնածու։

## Կենսագրություն
Ծնվել է Վալյադոլիդում, որտեղ ստացել է քահանայի կրթություն։ Սակայն Գասպարը եկեղեցական գործունեություն չի ծավալել, զբաղվել է գրականությամբ և ստեղծել Amor y Orgullo պիեսը, որը 1849 թվականին բեմադրվել է Տոլեդոյում։ Հոր՝ փոստային բաժանմունքի պաշտոնյայի դժգոհության պատճառով, Գասպարը հրաժարվում է ընդունվել ճեմարան և մեկնել է Մադրիդ, որտեղ աշխատանք է ստացել ազատական El Observador թերթում։ Հետագայում նա հիմնեց El Bachiller Honduras ամսագիրը, որտեղ հանդես էր գալիս ազատական քաղաքականությամբ, ինչը բավական ուշադրության արժանացավ Լոգրոնյոյի նահանգապետ նշանակվելու համար, ինչպես նաև 1865 թվականին Վալյադոլիդի պատգամավոր առաջադրվելու համար։

Նա բանտարկվել է հետադիմական նախարարության ներկայացուցիչների վրա հարձակման համար և գրել է «Հրովարտակ ազգին», որը 1868 թվականի հոկտեմբերի 26-ին հրատարակվել է ժամանակավոր կառավարության կողմից։ Հետագա մի քանի տարիների ընթացքում նա գրեթե հեռացել է քաղաքական կյանքից, ավելի ուշ միացել է Սագաստայի կուսակցությանը։ Այնտեղ նա ծառայել է որպես գաղութների նախարար, ներքին գործերի նախարար, կրթության նախարար և գանձապետ, սակայն առողջական վատ վիճակը նրան 1890 թվականի հուլիսի 27-ին ստիպել է հրաժարական տալ։ Ավելի ուշ հրաժարվել է կրկին պաշտոնավարել։ 1874 թվականի հունվարի 8-ին նա ընդունվել է Իսպանիայի ակադեմիա և 1886 թվականին նշանակվել ցմահ սենատոր։ Մահացել է 1903 թվականի փետրվարին Մադրիդում։

## Ստեղծագործական կյանք
# *El haz de leña* (1872)
# *Deudas de la honra* (1863)
# *Quien debe paga* (1867)
# *Justicia providencial* (1872)

### Պատմվածք
# *Recuerdos de la campaña de África* (1860)

### Նկարագրական պոեզիա
# *Raimundo Lulio* (1875)
# *La selva oscura* (1879)
# *La última lamentación de Lord Byron* (1879)
# *Un idilio* (1879)
# *El vértigo* (1879)
# *La visión de fray Martín* (1880)
# *La pesca* (1884)
# *Maruja* (1886)

### Քնարերգություն
# *Gritos de combate* (1875)
# *Versos perdidos*
# *Poemas cortos*

## Ծանոթագրություններ

## Աղբյուրներ
* Очерки исторической и литературной критики / Рассуждение о Нуньес де Арсе
* Оцифрованные произведения в 

Կատեգորիա:Իսպանացի բանաստեղծներ
Կատեգորիա:Իսպանացի գրողներ
Կատեգորիա:Իսպանացի դրամատուրգներ
Կատեգորիա:Իսպանացի լրագրողներ
Կատեգորիա:Իսպանիայի քաղաքական գործիչներ
Կատեգորիա:Նոբելյան մրցանակի բազմակի դափնեկիրներ
Հանդա

thumb|right|200px|Հանդայի քաղաքապետարան
, քաղաք Ճապոնիայում՝ Այչի պրեֆեկտուրայում։

2015 թվականի մայիս ամսվա տվյալների համաձայն՝ քաղաքի բնակչությունը կազմում է 117 088 մարդ, իսկ բնակչության խտությունը կազմում է 2 470 մարդ/կմ2։ Քաղաքը զբաղեցնում է 47,24 կմ2 տարածք։
thumb|200px|Հանդա գետ
thumb|200px|Օկավա փառատոն

## Աշխարհագրություն
Հանդան գտնվում է Այչի պրեֆեկտուրայի հարավում և սահմանակցում է «Միկավա Բեյ»-ի հետ արևելքում։

### Հարևան մունիցիպալետներ
*Այչի պրեֆեկտուրա
**Հեկինան
**Տոկոնամե
**Տակահամա
**Տակետոե
**Ագուի
**Հիգասիուրա

## Կրթություն
; Համալսարաններ
*Նիհոն Ֆուկուսիի Համալսարան՝ հանդայի մասնաճյուղ
; Դպրոցներ
*Հանդան ունի 7 տարական, 5 միջնակարգ և 5 ավագ դպրոց։

## Քույր քաղաքներ
* – Նանտո, Ճապոնիա, 1997 թվականի ապրիլի 28-ից
* – Միդլենդ, Ամերիկայի Միացյալ Նահանգներ, 1981 թվականի հունիսի 5-ից
* – Պորտ Մըքքուեյր, Ավստրալիա, 1990 թվականի ապրիլի 14-ից
* – Սյույչժոու, Jiangsu, Չինաստան, 1993 թվականի մայիսի 27-ից

## Պատկերասրահ

File:Kamezakishiohi Festival2.jpg|Կամեսակեի փառատոն 
File:Mizkan museum2.jpg|Միզկանի թանգարան
File:Handaakarenga.JPG|Մանդա 
File:Sakenobunkakan.JPG|Կանզակարիի թանգարան
File:Niiminankichikinenkan.JPG|Նիմի Նանկիցիի թանգարան
File:Handa Old Nakano House ac.jpg|Նեյկնոկեի թանգարան
File:Yakachigawa1.JPG|Յակաչի գետ
File:Jourakuji1.JPG|Ձորակու-ձի
File:Clacity Handa ac.jpg|CLACITY HANDA


## Հայտնի անձիք
*Սատորու Ակահորի՝ գրող
*Նանկիցի Նիմի՝ գրող
*Ացուշի Հարադա՝ դերասան
*Էյձի Միցուոկա՝ նկարիչ
*Հիրոմի Միկահարա՝ պրոֆեսիոնալ բեյսբոլիստ

## Ծանոթագրություններ

## Արտաքին հղումներ
*  

Կատեգորիա:Ճապոնիայի քաղաքներ
Հրայր Հովակիմյան (այլ կիրառումներ)

**Հրայր Հովակիմյան** անունը կարող է վերաբերել հետևյալ անձանց՝

* Հակոբ Սահակի Հովակիմյան, (ավելի հայտնի է որպես **Հրայր Հովակիմյան**, 1953, մայիսի 13, Հալեպ, Սիրիա), հայ անվանի բժիշկ, սրտային վիրաբույժ։ 
* Հրայր Մեսրոպի Հովակիմյան,  (նոյեմբերի 16, 1908, Օշական, Հայաստան, ԽՍՀՄ), հայ թատերագետ, ՀԽՍՀ արվեստի վաստակավոր գործիչ (1967), ԽՍՀՄ գրողների միության անդամ 1945 թվականից, ԽՄԿԿ անդամ 1943 թվականից։
Հրայր Հովակիմյան (թատերագետ)

**Հրայր Մեսրոպի Հովակիմյան** (), հայ թատերագետ, ՀԽՍՀ արվեստի վաստակավոր գործիչ (1967), ԽՍՀՄ գրողների միության անդամ 1945 թվականից, ԽՄԿԿ անդամ 1943 թվականից։

## Կենսագրություն
Հրայր Հովակիմյանը ծնվել է 1908 թվականի նոյեմբերի 16-ին, Աշտարակի շրջանի Օշական (այժմ՝ Արագածոտնի մարզ) գյուղում։ 1928-1933 թվականներին եղել է Ամո Խարազյանի անվան պետական շրջիկ թատրոնի դերասան։ 1939 թվականին ավարտել է Երևանի պետական համալսարանի բանասիրական ֆակուլտետը։ 1939-1941 թվականներին ընդհանուր թատրոնի պատմություն է դասավանդել Երևանի Գաբրիել Սունդուկյանի անվան թատրոնին կից թատերական ստուդիայում, պարարվեստի ուսումնարանում և թատերական տեխնիկումում։ 1941-1956 թվականներին ծառայել է խորհրդային բանակում։ Եղել է Թամանյան հայկական դիվիզիայի «Կարմիր զինվոր» թերթի պատասխանատու քարտուղարը։ 1956-1962 թվականներին «Հայֆիլմ» ստուդիայում աշխատել է որպես ավագ խմբագիր, միաժամանակ դասավանդել է Երևանի գեղարվեստա-թատերական ինստիտուտում: 1964 թվականին աշխատել է ՀԽՍՀ մշակույթի նախարարությունում որպես գլխավոր խմբագիր։ 1969 թվականից ժողովրդական ստեղծագործության տան թատերական բաժնի վարիչն է։ Միաժամանակ 1975 թվականից դասավանդել է Երևանի Խաչատուր Աբովյանի անվան հայկական մանկավարժական ինստիտուտի մշակույթի ֆակուլտետում։

## Երկեր
* Հայկական սովետական գրականություն (բիբլիոգրաֆիա), պրակ առաջին, արձակագիրներ (հեղինակակիցներ Վաչե Կարմենյան և Հովհաննես Պետրոսյան), Երևան, Պետհրատ, 1941, 112 էջ։
* Սովետահայ դրամատուրգիայի մի քանի հարցեր, Երևան, Հայպետհրատ, 1957, 190 էջ։
* Մեր թատրոնները, Երևան, Հայպետհրատ, 1960, 160 էջ։
* Յունուս Նուրի, Երևան, Հայկական թատերական ընկերություն, 1962, 93 էջ։
* Երևանի տիկնիկային թատրոնի 30 տարին, Երևան, Հայկական թատերական ընկերություն, 1966, 50 էջ։
* Գրողը և թատրոնը, մաս առաջին, Երևան, «Հայաստան», 1968, 248 էջ։
* Հայաստանի ժողովրդական թատրոնները, Երևան, Հայկական թատերական ընկերություն, 1973, 84 էջ։
* Գրողը և թատրոնը, մաս երկրորդ, Երևան, «Հայաստան», 1974, 159 էջ։
* Էջեր Հայաստանի ադրբեջանական և քրդական թատրոնի պատմությունից, Երևան, Հայկական թատերական ընկերություն, 1975, 90 էջ։
* Ժողովրդական թատրոնի ռեժիսորը, Երևան, Հայկական թատերական ընկերություն, 1978, 125 էջ։
* Թատերական ինքնագործունեության երախտավորները, Երևան, Հայկական թատերական ընկերություն, 1979, 120 էջ։
* Թատերական ինքնագործունեությունը Հայաստանում, Երևան, Հայկական թատերական ընկերություն, 1979, 180 էջ։

## Պարգևներ
*ՀԽՍՀ արվեստի վաստակավոր գործիչ, 1967
*Կարմիր աստղի շքանշան

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ԽՄԿԿ անդամներ
Կատեգորիա:ԽՍՀՄ գրողների միության անդամներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ թատերագետներ
Պաոլո Ջենովեզե

**Պաոլո Ջենովեզե** (, ), իտալացի կինոռեժիսոր և սցենարիստ։ Բազմաթիվ կինոմրցանակների  դափնեկիր։

## Կենսագրություն
Ծնվել է Հռոմում։ Էկանոմիկայի և բիզնեսի ֆակուլտետն ավարտելուց հետո Ջենովեզեն իր կարիերան սկսել է  McCann Erickson-ում, նկարահանելով ավելի քան  հարյուր գովազդային հոլովակներ և շահելով մի քանի մրցանակ։ 1998 թվականին նա սկսել է համգործակցել Լուկա Միներայի հետ, որի արդյունքում նկարահանել է մի քանի կարճամետրաժ ֆիլմեր, և իր  ռեժիսորական դեբյուտը՝ «Նեապոլյան հմայք» ֆիլմը։

2010 թվականին Ջենովեզեն կատարել է իր մենակատարային դեբյուտը՝ «Անչափահասները» կատակերգությունը, որտեղ գլխավոր դերերը մարմնավորել են Ռաուլ Բովան, Բարբորա Բոբուլովան, Ամբրա Անջոլինին 2016 թվականին Ջենովեզեյի «Կատարյալ անծանոթները» ֆիլմը ազգային և միջազգային փառահեղ հաջողություն ունեցավ, ստանալով «Դավիդ դի Դոնաթելլոյի» երկու մրցանակ, «Արծաթե ժապավեն» երեք մրցանակ և մի քանի մրցանակներ արտասահմանյան կինոփառատոններին։ Համաշխարհային վարձույթում հավաքվել է ավելի քան 20 միլիոն ԱՄՆ դոլար։

## Ֆիլմագրություն
* *Նեապոլյան հմայք* (2002)
* *Ինքնապատասխանիչում նամակներ չկան*  (2005)
* *Ճանապարհորդություն դեպի Իտալիա – ճշմարիտ  պատմություն*  (2007)
* *Գիշեր երկուսի համար* (2008)
* *Սանտա Կլաուսի  հրոսակախումբը*  (2010)
* *Անչափահասները* (2011)
* *Անչափահասները 2։ Ճանապարհորդություն* (2012)
* *Կատարյալ ընտանիք* (2012)
* *Ամեն ինչում Ֆրոյդն է  մեղավոր* (2014)
* *Դու եղել ես լուսնի վրա* (2015)
* *Կատարյալ անծանոթներ* (2016)
* *Հանդիպման վայրը* (2017)

## Ծանոթագրություններ

## Արտքին հղումներ
* Паоло Дженовезе: «Я стараюсь раскрыть в персонажах универсальные чувства и эмоции»

Կատեգորիա:Իտալացի կինոռեժիսորներ
Կատեգորիա:Իտալացի սցենարիստներ
Մուշեղ Իշխանի անվան թիվ 5 հիմնական դպրոց

**Երևանի Մուշեղ Իշխանի անվան թիվ 5 հիմնական դպրոց**, հանրակրթական դպրոց Երևանի Կենտրոն վարչական շրջանում։

## Պատմություն
մինի|Մուշեղ Իշխանի անվան թիվ 5 հիմնական դպրոց
Դպրոցը հիմնադրվել է 1937 թվականին, դպրոցի շենքը կառուցվել է 1938 թվականին Երևանի Կոնդ թաղամասում։ Դպրոցն ի սկզբանե կոչվել է Բերիայի անունով, իսկ 1953 թվականին՝ նրա մահից հետո, անվանափոխվել է և կոչվել հայ գրականության պրոլետարական գրական հոսանքը սկզբնավորողներից մեկի` Հակոբ Հակոբյանի անունով։ Դպրոցը սկզբում եղել է օրիորդաց վարժարան, 1941 թվականին ժամանակավորապես իր հարկի տակ է ընդունել Մեծ հայրենական պատերազմի վիրավոր զինվորներին։ Բազմաթիվ անգամներ դպրոցն իր հարկի տակ է ընդունել  Շևչենկոյի անվան դպրոցի և թիվ 58 դպրոցի սաներին, որոնք տեղավորվել են դպրոցի երրորդ հարկում։ Թիվ 58 դպրոցը հիմնադրվել է 1953 թվականից, սակայն աշխատել է 1977-1978 ուսումնական տարվանից։ 1991 թվականի հոկտեմբերի 1-ին թիվ 58 դպրոցն անվանակոչվել է Մուշեղ Իշխանի անվան ճեմարան։ 1992 թվականին Մուշեղ Իշխանի անվան թիվ 58 և Հ. Հակոբյանի անվան թիվ 5 դպրոցները միավորվել են մեկ անվան հարկի տակ` կրելով բանաստեղծ Մուշեղ Իշխանի անունը։ 2013 թվականին վերանվանվել է Մուշեղ Իշխանի անվան թիվ 5 հիմնական դպրոց։ Աշխատում է միահերթ, հնգօրյա աշխատանքային ռեժիմով։ Դպրոցի գրադարանային ֆոնդը կազմում է մոտ 4000 միավոր (առանց դասագրքերի)։

## Շրջանավարտներ
* Սուրեն Թադևոսյան
* Հենրիխ Մխիթարյան

## Ծանոթագրություններ

## Արտաքին հղումներ
* Դպրոցի կայքէջ 

Կատեգորիա:1937 հիմնադրումներ Երևանում
Կատեգորիա:1937 հիմնադրված կրթական հաստատություններ
Կատեգորիա:Երևանի դպրոցներ